stanford-oval/wikipedia huggingface dataset:
ראש ממשלת צרפת

| --- | --- |


 איוש נוכחי:  פרנסואה ביירו
 תאריך כניסה לתפקיד:  13 בדצמבר 2024
 דרכי מינוי:  מינוי על ידי נשיא הרפובליקה
 תחום שיפוט:  צרפת צרפת
 כפוף:  נשיא צרפת
 מעון:  הוטל מטיניון
 מושב המשרה:  פריז פריז
 ייסוד המשרה:  4 באוקטובר 1958 
 איוש ראשון:  מישל דברה
 אתר רשמי
 
הוטל מטיניון – מעונו ומקום עבודתו של ראש ממשלת צרפת
ראש ממשלת צרפת (בצרפתית: Premier ministre français) הוא השר הבכיר בממשלה שממנה נשיא צרפת על פי חוקת הרפובליקה הצרפתית החמישית של צרפת.
על פי החוקה, ראש המדינה הוא נשיא צרפת. תפקיד ראש הממשלה, או תפקיד מקביל לו, היו קיימים גם במשטרים צרפתיים קודמים, אך סמכויות ראש הממשלה, ומעמדו, השתנו בהרבה. כך, למשל, בתקופת הרפובליקה הצרפתית השלישית היה ראש הממשלה ראש הרשות המבצעת בפועל, בדומה לראש ממשלת ישראל, ואילו תפקיד הנשיא היה סמלי בעיקרו. בימי הרפובליקה השנייה, הרפובליקה השלישית והרפובליקה הצרפתית הרביעית נקרא ראש הממשלה "נשיא מועצת השרים" (Président du Conseil des Ministres), תואר שקוצר לעיתים ל"נשיא המועצה" (Président du Conseil). ראש ממשלת צרפת גם עומד בראש מועצת המדינה של צרפת, הגם שתפקיד זה משמש באופן סמלי בעיקרו, ומועצת המדינה מנוהלת בפועל על ידי סגן נשיא המועצה.
מינוי

ראש הממשלה ממונה על ידי הנשיא של הרפובליקה, ואילו לאספה הלאומית יש סמכות לפזר את הממשלה. לכן, כל מינוי של ראש ממשלה צריך לזכות בתמיכה רחבה של החברים באספה הלאומית, דבר המחייב את הנשיא לפעמים למנות פוליטיקאי ממפלגה יריבה.
בסיס חוקתי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לפי סעיף 21 בחוקה הצרפתית, ראש הממשלה הוא האחראי על תפקוד הממשלה, וממליץ לנשיא צרפת על מינוי שרי הממשלה השונים. בנוסף, הוא רשאי להעביר סמכויות לשריו.
תפקידים

עומד בראש מועצת המדינה של צרפת
מנחה את פעולתה של ממשלת צרפת המורכבת משרים ומזכירי מדינה שמונו על ידי נשיא הרפובליקה לפי הצעת ראש הממשלה.
מוביל את הממשלה כחלק מתפקידה לקבוע ולנהל את המדיניות הלאומית (בעיקר את מדיניות הפנים בעוד הנשיא מוביל את מדיניות החוץ והביטחון.
אחראי על ההגנה הלאומית;
מבטיח ביצוע חוקים ומפעיל סמכויות רגולטוריות, בכפוף לחתימת פקודות וגזירות שנדונו במועצת השרים על ידי נשיא הרפובליקה
דואג לתיאום פעולות הממשלה באמצעות בוררות במדיניות שהוחלט במשרדים השונים.
עומד בראש המזכירות הכללית להגנה וביטחון לאומי של צרפת.
שיאים

שבעה יהודים או ממוצא יהודי כיהנו כראשי ממשלה בצרפת, הראשון שבהם אלכסנדר מילראן, ב-1920.
האישה הראשונה בצרפת שהייתה ראש ממשלה היא אדית קרסון (1991–1992)
ז'אק שיראק הוא ראש הממשלה היחיד (ברפובליקה החמישית) שהיה ראש ממשלה יותר מקדנציה אחת (1974–1976, 1986–1988).
גבריאל אטאל בגיל 34, הפך לאדם הצעיר ביותר וההומוסקסואל המוצהר הראשון שכיהן כראש ממשלת צרפת.
ז'ורז' קלמנסו היה ראש ממשלה המבוגר ביותר; בן 76 ביום מינויו.
ז'אק שבאן-דלמאס (1969–1972) ואלן ז'ופה (1995–1997) הם ראשי הממשלה היחידים שהיו במקביל ראש ממשלה וראש עיר.
מישל ברנייה הוא ראש הממשלה שכיהן במשך הזמן הקצר ביותר בתפקיד ראש הממשלה: סך 3 חודשים (2024)
ז'ורז' פומפידו הוא ראש הממשלה שכיהן במשך הזמן הרב ביותר בתפקיד ראש הממשלה: סך הכול 6 שנים, חודשיים ו-26 יום בין 1962 ו-1968.
Carnival

"Carnival" הוא שיר של ¥$, סופרגרופ היפ הופ אמריקאי המורכב מהראפר קניה וסט והזמר טיי דולה סיין. הוא יצא לאור כסינגל השלישי מתוך אלבום הבכורה שלהם, Vultures 1‏ (2024), ב-15 בפברואר 2024.
השיר הגיע למקום הראשון במצעד הבילבורד הוט 100. זה שירו החמישי של וסט, השני של טיי דולה סיין והראשון של פלייבוי קרטי וריץ' דה קיד שהגיע להישג זה. וסט הוא הראפר הראשון שהגיע למקום הראשון במצעד בשלושה עשורים שונים. זה שירו הראשון מזה 13 שנה שהגיע למקום הראשון, מאז "E.T.‎"‏ (2011) עם קייטי פרי, והראשון כאמן מוביל מאז "Stronger"‏ (2007).
רקע והוצאה

מוזיקאי הטראפ האמריקאים פלייבוי קרטי וריץ' דה קיד משתתפים בשיר. גרסות מודלפת של "Carnival" הסתובבו ברשתות החברתיות לפני צאתו הרשמית. השיר נחשף במסיבת השמעה של האלבום Vultures 1, שנערכה ביונייטד סנטר בשיקגו ב-8 בפברואר. גרסה זו של "Carnival" הכילה דגימה מתוך הופעה חיה מ-1983 של "Iron Man" של בלאק סבאת'. הסולן של הלהקה אוזי אוסבורן הצהיר כי לא אישר את הדגימה, כשכתב ברשתות החברתיות כי וסט "סורב לקבל רשות מכיוון שהוא אנטישמי וגרם לרבים כאב לב". אשתו של אוסבורן והמנהלת שלו, שרון, אמרה ל-TMZ כי הם שוקלים צעדים משפטיים נגד וסט.
מסיבת השמעה נוספת שנערכה ב-10 בפברואר ב-UBS ארנה בלונג איילנד כללה את השיר "Carnival", עם דגימה מתוך שירו של וסט "Hell of a Life" מתוך אלבומו My Beautiful Dark Twisted Fantasy‏ (2010) במקום "Iron Man", מה ששמר למעשה על נוכחותו של "Iron Man", שכן "Hell of a Life" משלב את השיר.
קבלה ביקורתית

חלק ניכר מהביקורת שהופנתה לשיר, כמו גם תגובת הקהל אליו, התרכז בטקסט שלו. כותבים שונים בגופי התקשורת ציינו שמאזינים מתחו ביקורת על ההתייחסות של וסט לטיילור סוויפט, כאשר כמה מעריצים צוטטו כמי שמכנים את המילים הללו "מחפיצות". ג'ואי אץ' מ-XXL כתב כי המילים של וסט שבהן "יישר קו עם" אנשים כמו אר קלי וביל קוסבי הם "אולי אחד מהשורות הכי מרימות גבות שלו עד כה".
מייקל ספונרה מבילבורד שיבח את ההפקה והמילים בשיר ודירג אותו כשיר הטוב ביותר ב-Vultures 1, בטענה שהוא "הדוגמה המושלמת למה אנשים משלימים עם כל המחלוקות, העיכובים באלבומים והטירוף שמגיעים עם להיות מעריץ של יה, כי אף אחד בראפ לא יוצר רגעים דוריים כמו זה". ספונרה אף שיבח את הופעותיהם של ריץ' דה קיד ופלייבוי קרטי, וקבעה כי וסט הוציא את המיטב מהם בשיר.
אריק סקולטון מקומפלקס, בביקורת על Vultures 1, כתב כי "יותר מהכל, זה מרגיש כאילו [וסט] רוצה להיט", והצביע על השיר כ"דוגמה הברורה ביותר" למטרה זו.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 2 |  |
|  עולמי | בילבורד גלובל ללא ארצות הברית | 8 |  |
|  אוסטריה | Ö3 אוסטריה טופ 40‏ | 10 |  |
|  אוסטרליה | מצעד הסינגלים האוסטרלי | 5 |  |
|  איטליה | מצעד הסינגלים האיטלקי | 61 |  |
|  אירלנד | מצעד הסינגלים האירי | 6 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ הופ | 1 |  |
|  ארצות הברית | מצעד השירים הקצביים | 36 |  |
|  ארצות הברית | מצעד שירי הרדיו | 41  |  |
|  גרמניה | GfK – טופ 100 | 13 |  |
|  דנמרק | היטליסטן | 13 |  |
|  הולנד | מצעד 40 הסינגלים ההולנדיים | 17 |  |
|  הממלכה המאוחדת | מצעד הסינגלים הבריטי | 5 |  |
|  יוון | IFPI Greece | 1 |  |
|  לוקסמבורג | בילבורד | 7 |  |
|  לטביה | לטביה טופ 40 | 1 |  |
|  ליטא | AGATA | 2 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 7 |  |
|  פורטוגל | מצעד הסינגלים הפורטוגזי | 11 |  |
|  פינלנד | המצעדים הפיניים הרשמיים | 20 |  |
|  פלנדריה | אולטראטופ 50 | 45 |  |
|  צ'כיה | ČNS IFPI | 5 |  |
|  צרפת | SNEP | 119 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 34 |  |
|  שווייץ | המצעד השווייצרי | 6 |  |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |   ‏‏‏  מצעדי סוף שנה (2024)>  |
| --- | --- | --- | --- |
|  עולמי | בילבורד גלובל 200 | 99 |  |
|  עולמי | בילבורד גלובל ללא ארצות הברית | 163 |  |
|  ארצות הברית | בילבורד הוט 100 | 38 |  |
|  ארצות הברית | מצעד שירי הסטרימינג | 29 |  |
|  ארצות הברית | מצעד שירי ה-R&B/היפ-הופ | 12 |  |
|  ארצות הברית | מצעד שירי ה-R&B/היפ-הופ – דיגיטלי | 24 |  |
|  ארצות הברית | מצעד שירי ה-R&B/היפ-הופ – סטרימינג | 8 |  |
|  ארצות הברית | מצעד שירי הראפ | 8 |  |
|  ארצות הברית | מצעד השירים הקצביים | 39 |  |
One of the Girls

"One of the Girls" הוא שיר של הזמר-יוצר הקנדי דה ויקנד, הזמרת והראפרית הדרום קוריאנית ג'ני והשחקנית והזמרת הצרפתייה-אמריקאית לילי-רוז דפ. הוא יצא לאור ב-8 בדצמבר 2023, באמצעות XO וריפבליק רקורדס, כסינגל הראשון מתוך The Idol Episode 4 (Music from the HBO Original Series), מיני-אלבום של מוזיקה מתוך הפרק הרביעי של סדרת הטלוויזיה The Idol של HBO, בה מככבים שלושת הזמרים. שיר ה-R&B נכתב על ידי מפיקו מייק דין, וכן דה ויקנד, לילי-רוז דפ, רמזי וסם לוינסון.
רקע

בשנת 2023, אייבל טספיי, היודע כדה ויקנד, כיכב ויצר סדרת דרמה עבור HBO בשם The Idol, בה מככבות השחקנית לילי-רוז דפ והזמרת ג'ני מלהקת הבנות הדרום קוריאנית בלאקפינק. טספיי הכריז בתחילה על אלבום פסקול שילווה את הסדרה בשם The Idol, Vol. 1, שהפך מאוחר יותר למספר מיני-אלבומים עבור כל פרק. שיתוף הפעולה בין דה ויקנד וג'ני עבור הפסקול הוצג לראשונה ב-10 במאי במסיבת השקה לקולקציית הקפסולה של קלווין קליין של ג'ני. באירוע, ג'ני וצמד התקליטניות סימי והייז ח'דרה השמיעו קטע מהרצועה שטרם פורסמה, ותיארו אותה "מיוחדת". ג'ני גם פרסמה מחדש סטורי באינסטגרם של דייזד קוראה כשהוא מקליט אותה מנגנת את הקטע והוסיפה תיוגים של The Idol ודה ויקנד. באופן דומה, האחיות ח'דרה שיתפו קליפים של השיר באינסטגרם שלהן ותייגו את ג'ני, דה ויקנד ו-The Idol.
שיתוף הפעולה אושר על ידי טספיי ב-20 ביוני בתגובה למעריץ בטוויטר, בו הצהיר, "מוציא את השיר הזה עם ג'ני בסוף השבוע בשבילך! תהיה מוכן". ב-21 ביוני, הכריז רשמית על המיני-אלבום הרביעי הכולל מוזיקה מהסדרה, The Idol Episode 4 (Music from the HBO Original Series), שיצא בלילה שלאחר מכן. בהודעה, חשף את העטיפה ורשימת הרצועות של המיני-אלבום, שאישר את שם השיר כ-"One of the Girls" ואת מבצעיו, דה ויקנד, ג'ני ולילי-רוז דפ. הרצועה היא הוצאת הסולו הראשונה של ג'ני מאז "Solo"‏ (2018) ואת השיר שני של דפ לסדרה The Idol, לאחר "World Class Sinner / I'm a Freak". הוא יצא ב-23 ביוני 2023 להורדת מוזיקה וסטרימינג, לצד שאר המיני-אלבום. מפיק הרצועה, מייק דין, פרסם סרטון שלו מבצע מיקס לגרסת הרדיו של הרצועה ב-7 בנובמבר. ב-8 בדצמבר 2023, יצא השיר כסינגל באופן רשמי, לצד מספר גרסאות - מהירה, איטית, אינסטרומנטלית וא-קפלה.
וידאו קליפ

הווידאו קליפ הרשמי של "One of the Girls" יצא לאור ב-6 ביולי 2023. הוא מורכב ממונטאז' של סצנות של סצנות מתוך The Idol בהשתתפות דה ויקנד, ג'ני ולילי-רוז דפ.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 10 |  |
|  עולמי | בילבורד גלובל ללא ארצות הברית | 5 |  |
|  אוסטרליה | מצעד הסינגלים האוסטרלי | 62 |  |
|  אינדונזיה | אינדונזיה הוט 100 | 4 |  |
|  ארצות הברית | בילבורד הוט 100 | 100 |  |
|  ארצות הברית | מצעד שירי ה-R&B/היפ הופ | 25 |  |
|  ארצות הברית | מצעד השירים הקצביים | 29 |  |
|  הממלכה המאוחדת | מצעד הסינגלים הבריטי | 60 |  |
|  יוון | IFPI Greece | 9 |  |
|  ליטא | AGATA | 20 |  |
|  מלזיה | RIM | 1 |  |
|  ניו זילנד | המצעד הניו זילנדי הרשמי | 9 |  |
|  סינגפור | RIAS | 7 |  |
|  פורטוגל | מצעד הסינגלים הפורטוגזי | 63 |  |
|  צרפת | SNEP | 135 |  |
|  קנדה | קנדה הוט 100 | 55 |  |
|  שווייץ | המצעד השווייצרי | 68 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  עולמי | בילבורד גלובל 200 | 19 |  |
|  עולמי | בילבורד גלובל ללא ארצות הברית | 9 |  |
|  ארצות הברית | מצעד שירי ה-R&B/היפ-הופ | 39 |  |
|  ארצות הברית | מצעד שירי ה-R&B | 9 |  |
נתוני מכירות

| אזור | תואר | עותקים | מקור |
| --- | --- | --- | --- |
| ארצות הברית ארצות הברית (RIAA) | פלטינה | 1,000,000 |  |
מתנת חג המולד

מתנות מונחות באופן מסורתי לרגלי עץ חג המולד
מתנה לחג המולד היא מתנה הניתנת בחגיגות חג המולד. מתנות לחג המולד ניתנות לעיתים קרובות ביום חג המולד עצמו (ב-25 בדצמבר), אך לעיתים ניתן גם ביום האחרון של עונת חג המולד (תאריך שיוצא ב-5 בינואר). הנוהג של מתנת מתנה במהלך חג המולד, על פי המסורת הנוצרית, מסמל את הצגת המתנות על ידי שלושת האמגושים בפני ישו התינוק.
היסטוריה

ככל שהנצרות הפכה נפוצה יותר ויותר בארצות האימפריה הרומית, התרחב והתקבע המנהג של מתנת לקראת השנה החדשה. כבר בסביבות שנת 336 לספירה, נראה כי התאריך 25 בדצמבר התבסס כיום הולדתו של ישו, ומסורת הענקת המתנות נקשרה לסיפור שלושת האמגושים שהעניקו מתנות לישו התינוק, עוד סיפור שמסביר את מקור המנהג הוא סיפורו של הבישוף הנוצרי, ניקולאוס הקדוש, שנודע בכך שהיה ממלא ארנקים בכסף עבור שלוש בנות עניות ואף היה מחלק מתנות לאנשים עניים וחסרי כל, עם זאת במרבית המסורות וקהילות מסיומות לאור הקשר לניקולאוס הקדוש המתנות היו ניתנות ביום ניקולאוס הקדוש ולא בהכרח בחג המולד עצמו.
עם השנים המנהג הפך ליותר ויותר נפוץ והחל להפוך לאחד מסמלי החג, המנהג התפשט לארצות הברית רק במאה ה-19.
עד לא מזמן מתנת חג המולד, חרף שמה הייתה ניתנת בעיקר ביום ניקולאס הקדוש או לעיתים גם בערב קבלת השנה החדשה, אך עם חלוף הזמן הלכה וגברה התופעה להעניק מתנות בערב חג המולד (ככל הנראה התופעה קיבלה תאוצה לאור השפעות תרבותיות מיצירות כמו "מזמור חג המולד").
בתחילת שנות האלפיים הוערך כי הקונים בארצות הברית לבדה מוציאים מעל כ-4 מיליארד דולר בכל יום בעונת הקניות לחג המולד, כאשר אדם ממוצע מוציא מעל כ-1,000 דולר על מתנות לחג המולד.
המכללה הלאומית לשוטרים

| --- | --- |
סמל משטרת ישראלסמל משטרת ישראל

 מכללה
 מוטו:  • תרבות של מקצועיות •
 תקופת הפעילות:  דצמבר 2014 – הווה (כ־10 שנים)
 מייסדים:  משטרת ישראל 
 בעלי תפקידים
 נשיא:  תנ"צ כורש ברנור
 מיקום
 מיקום:  בית שמש, ישראל
 מדינה:  ישראל ישראל
 קואורדינטות:  31°44′23″N 34°56′59″E﻿ / ﻿31.73975°N 34.949722222222°E﻿ / 31.73975; 34.949722222222
 https://www.police.gov.il/join/about-israel-police-academy
  מפת מיקום  מפה דינמית   (למפת השפלה מוגדלת) המכללה הלאומית לשוטרים(למפת השפלה רגילה) המכללה הלאומית לשוטרים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה הלאומית לשוטרים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המכללה הלאומית לשוטרים  he המכללה הלאומית לשוטריםhe המכללה הלאומית לשוטריםמפת  __ בית שמש (in English: Beit Shemesh)מכל הצדדים: __ מועצה אזורית מטה יהודה (in English: Mateh Yehuda Regional Council) tabBackground:;tabBorder:#aaa;defaultTab:0;
 
המכללה הלאומית לשוטרים, חזית
השר לביטחון הפנים יצחק אהרונוביץ' (מימין), המפכ"ל יוחנן דנינו (משמאל) וראש אגף משאבי אנוש במשטרה ניצב ירון בארי בטקס חנוכת המכללה הלאומית לשוטרים
אנדרטת הזיכרון החדשה לחללי משטרת ישראל במכללה הלאומית לשוטרים
המכללה הלאומית לשוטרים היא האקדמיה הלאומית לשוטרים ומרכזת את פעילות ההדרכה וההכשרה במשטרת ישראל. המכללה נמצאת בשטח העיר בית שמש ונחנכה בסוף 2014.
היסטוריה

על מנת לאחד את מערך ההדרכה ולסנכרן את ההכשרות באופן אחיד ומקצועי הוחלט להקים את המכללה הלאומית לשוטרים. עד להקמת המרכז פעלו תחת מערך ההדרכה של המשטרה מעל ל-20 בתי ספר, שהיו פזורים ברחבי הארץ והיוו למעשה מרכזים מחוזיים, אגפיים וארציים ושתי מכללות – המרכז ללימודי משטרה בקריית אתא והמכללה לקצינים בכירים בנעורים (צפונית לנתניה).
התכנון החל בשנת 1992 ואבן הפינה הונחה בשנת 1996. לאחר הקפאת הפרויקט בשנת 2001 המשרד לביטחון הפנים, משטרת ישראל ומשרד האוצר פרסמו ב-2007 את המכרז להקמת והפעלת מרכז הדרכה חדש למשטרת ישראל. בינואר 2011 נבחרה זוכה במכרז: קבוצת 'פוליסיטי' המורכבת מהחברות שיכון ובינוי ו-G4S (חברת השמירה),, שגברה על קבוצת אפריקה ישראל ואלביט מערכות. המרכז כולו תוכנן על ידי משרד פיטלסון שילה יעקובסון אדריכלים בראשות האדריכל שמואל שילה. הזוכה במכרז מימנה חלק ניכר מעלויות הקמתו, בתמורה לחוזה לתפעול המרכז במשך 22 שנים, שבמהלכן תקבל תשלומים של כ-105 מיליון ש"ח לשנה בתוספת כ-30 מיליון ש"ח לשנה לכיסוי עלויות משתנות.
מרכז ההדרכה שהוקם בבית שמש משרת את כל יחידות משטרת ישראל, משתרע על פני שטח של 230 דונם שבהם כ-42,000 מ"ר בנוי, וכן מתקני אימונים מתקדמים, מטווחים, מתקני ספורט ועוד. עלויות הקמת המתחם, שהוקם על ידי סולל בונה, נאמדות בכ-600 מיליון ש"ח ועלויות הפרויקט כולו בכ-2 מיליארד ש"ח.
במכללה נבנה גם מוזיאון המשטרה החדש בבית מורשת משטרת ישראל על שם רב ניצב יוסף נחמיאס ובו מוצג סיפורה של משטרת ישראל החל בארגוני השמירה ועד לתקופה הנוכחית. לידו הוקמה אנדרטה חדשה להנצחת חללי המשטרה מ-1948 עד ימינו וכן תיאטרון פתוח ובמה לאירועים.
המכללה נפתחה בסוף דצמבר 2014, מפקדה הראשון היה אלון אסור. מפקד המכללה הנוכחי הוא תנ"צ כורש ברנור.
שלב ב' של הפרויקט יכלול הקמת מתחם צמוד בגודל של כ-50 אלף מטר בנוי שישמש את משמר הגבול והיחידות המיוחדות של המשטרה. מתחם זה יתופעל גם הוא על ידי חברת פוליסיטי.
ב-2020, לכבוד יום העצמאות, ובעקבות הסגר שהוטל למניעת התפרצות נגיף הקורונה בישראל, אפשרה המכללה לבצע סיור וירטואלי בה באמצעות אתר האינטרנט של המשטרה.
מבנה המכללה

המכללה מספר מתקנים הכוללים בין היתר מתקני הדרכה ולימוד :
קריית אימונים - מבני קבע שונים המאפשרים הדרכה, אימון והכשרה
מוזיאון לתולדות המשטרה ואתר הנצחה ומורשת - פתוח לקהל הרחב ללא תשלום
מתחמי הדרכה ייחודיים - מתחמים להפעלת בעלי חיים, לחבלה ולזיהוי פלילי
קריית מטווחים- 9 מתחמי מטווחים
מתחמי סימולציה- סימולטור ירי משוכלל לשיפור ביצועי ירי
אמפיתיאטרון
אודיטוריום
מתקני ספורט ואימון ובריכת שחייה
הכשרות > קורס יסוד- סייר

תפקיד הסייר הוא אחד מתפקידי הליבה במשטרת ישראל. הסייר הוא הדמות המרכזית במגע הראשוני עם האזרח הפונה למשטרה. תפקידו להגן ולהעניק שירות לאזרחים, בכל הקשור לביטחונם ואיכות חייהם. משך קורס הכשרת סיור לתפקידי סיור הוא כ-27 שבועות. כאמור, חלק משבועות קורס ההכשרה מתקיימים בתנאי פנימייה במכללה.
הכשרות > קורס יסוד- סייר > שבועות 1-7 (הכשרת מכללה)

בשלב זה החניכים יעברו הכשרה לתפקיד מספר 2 בניידת והוא מבוסס על שלושה חלקים לפי שבועות:
שבועות 1-2 (כשירות מבצעית):
ירי וקליעה
הגנה עצמית
כושר גופני
שימוש בגז פלפל
שימוש באקדח טייזר
שבועות 3-4 (סביבת עבודה והיבטים חוקיים):
אוריינטציה לתפקיד
כשירות מנטלית
בסיס חוקי וסמכויות
מצלמות גוף
הסבת רישיון נהיגה
שבועות 5-7 (עקרונות הטיפול באירועי סדר):
כלים לטיפול באירוע
מהלך משמרת
טיפול בעבירות איכות חיים, רכוש ונגד האדם
הכשרות > קורס יסוד- סייר > שבועות 8-27 (הכשרת שטח ומכללה)

בשלב זה, החניכים יעברו הכשרה לתפקיד מספר 1 בניידת, המורכבת משישה חלקים, המפוזרים לפי שבועות. בשבועות 8-15 בשטח, החניכים יפעלו בהתאם להנחיות החונכים שצורפו אליהם, תוך ביצוע מודל "משוב חם" במהלך אירועים והתנסות בכתיבת דו"ח פעולה. בשבועות 16-17 במכללה, תתבצע העמקה בסמכויות ובהבנה של שיקול הדעת וקבלת החלטות בעת טיפול באירוע, בראור מסמיך טקס הסמכה. בשבועות 18-23 בשטח, החניכים יפעלו כמספר 1 לסירוגין באירועים נבחרים. בשבוע 24 במכללה, ילמדו פיקוד על ניידת, תעדוף אירועים וניהול ממשקי עבודה במהלך המשמרת. בשבועות 25-26 בשטח, החניכים פועלים כמספר 1 בכל האירועים בליווי החונכים ומבצעים שני מבחני תרגיל פיקודי מקדים (תפמ"ק) – אחד על ידי הסגל והשני על ידי מוביל החניכה. לבסוף, בשבוע 27 במכללה, יתבצע מבחן סיכום והסמכה, הכולל טיפול בהפרות סדר, עזרה ראשונה וטקס סיום.
הכשרות > הכשרת יסוד לתפקיד חוקר

משך קורס "הכשרת יסוד חוקר" הוא 27 שבועות (189 ימים). המתכונת נחלקת לשני פרקים עיקריים: פרק למידה במכללה שמשכו 15 שבועות ופרק התנסות בשטח (בתחנות) שמשכו 12 שבועות.
הכשרות > הכשרת יסוד לתפקיד חוקר > שלב א' - הכשרה לתפקיד שוטר

שלב זה מתמקד בהקניית הידע, המיומנויות והסמכויות הנחוצות לשוטר במשטרת ישראל ביניהם הקניית כלים מקצועיים, אשר יאפשרו לו לנהל באופן מקצועי מפגשים עם אזרחים במסגרת החוק. כמו כן יוכשר החניך לפתח מיומנויות מבצעיות שונות, אשר יקנו לו את היכולת להתמודד ולטפל באירועים שונים בהם ייתקל.
הכשרות > הכשרת יסוד לתפקיד חוקר > שלב ב' - הכשרה לתפקיד חוקר

החניך יוסמך למקצוע חוקר. יבצע תהליכי חקירה, תוך שימוש בכלים מקצועיים רבים. החניך יידרש לפתח כישורים קוגניטיביים מורכבים, אשר יתרמו לניהול ותכלול תמונת חקירה מדויקת. החניך ילמד לפתח כישורים בינאישיים מורכבים, הדרושים לעבודתו מול גורמי משפטיים וציבוריים, מפקדים וממשקים אחרים ויוכשר לבצע חקירות תחת אזהרה באופן פרונטלי כחוקר יחיד וגם כמשולב בצוות חקירה.כל אלה דורשים אחריות אישית רבה, סקרנות מקצועית, פתיחות חשיבתית, דייקנות ונכונות ללמידה מרובה – כל זאת במטרה להגיע לגילוי האמת והשגת ראיות שתאפשרנה הבאת עבריינים לדין. התכנים הנלמדים באופן תאורטי מתורגלים לאורך ההכשרה גם באופן מעשי. במהלך ההכשרה, החניכים ייקחו חלק בתצפיות ובעבודה מעשית בתחנות המשטרה, ביישום מקצוע השוטר בכלל ותפקיד החוקר בפרט. כחלק מההכשרה יוקצה שבוע לטובת תגבור מבצעי.
הכשרות > הכשרת יסוד- בלש

לבלש מספר ממשקי עבודה עיקרים: ראש צוות, חברי צוות, קצין מודיעין ובילוש (קמב"ל), רכז מודיעין, רכז הערכה (דסק) וחוקר. הקשר מול כל אחד מהם שונה באופיו ובעוצמתו. משך קורס "הכשרת יסוד לתפקידי בילוש" הוא 27שבועות (16 שבועות במכללה ו-11 שבועות בשטח). הקורס מתקיים בתנאי פנימייה.
הכשרות > הכשרת יסוד- בלש > שלב א' - הכשרה לתפקיד שוטר

שלב זה מתמקד בהקניית הידע, המיומנויות והסמכויות הנחוצות לשוטר במשטרת ישראל ביניהם הקניית כלים מקצועיים, אשר יאפשרו לו לנהל באופן מקצועי מפגשים עם אזרחים במסגרת החוק. כמו כן יוכשר החניך לפתח מיומנויות מבצעיות שונות, אשר יקנו לו את היכולת להתמודד ולטפל באירועים שונים בהם ייתקל.
הכשרות > הכשרת יסוד- בלש > שלב ב' - הכשרה לתפקיד בלש

החניך יתמקצע בשיטות, כלים ותבניות חשיבה, בעת ביצוע המשימות הבאות: תצפית עיקוב, מארב, מעצר, חיפוש ואבטחת מאוימים/סוכנים. החניך יוכשר לפתח תודעה ראייתית רחבה, והבנת ההשלכות של הפעילות המבצעית על ההליך הפלילי. החניך יגבש תפיסת תפקיד עקבית ומקצועית, שמתבססת על מאפייני התפקיד, יעדי אגף החקירות והמודיעין וערכי משטרת ישראל. כל אלה תוך יישום עבודת צוות, במטרה לאפשר את שילובו המהיר במאמץ הארגוני למיגור הפשיעה ולהשגת יעדי הארגון. כחלק מההכשרה יוקצו כ-11 שבועות לצורך חניכת שטח ולמידה מעשית ביחידות בילוש שונות.
מפקדי המכללה

מפקד המכללה הוא קצין בדרגת תת-ניצב.
כורש ברנור (ממרץ 2019)
חיים בלומנפלד (2016-2019)
אלון אסור (2015-2016)
כורש ברנור (2021-היום)
הערות שוליים

↑  הקמת מרכז ההדרכה של משטרת ישראל בבית שמש - זכייתה של קבוצת פוליסיטי, אתר המשרד לביטחון הפנים, 13 בינואר 2010
↑  פרויקט מרכז ההדרכה של המשטרה יוצא לדרך, אתר משטרת ישראל, 5 באפריל 2012
↑  סיור וירטואלי
↑  הכשרת יסוד לתפקיד סייר, באתר משטרת ישראל
Mamushi

"Mamushi" הוא שיר שהוקלט על ידי הראפרית האמריקאית מייגן די סטליון, בהשתתפות הראפר היפני יוקי צ'יבה. הוא יצא לאור ב-30 ביולי 2024, בהוצאת חברות התקליטים הוט גירל רקורדס והאחים וורנר, כסינגל הרביעי מתוך אלבום האולפן השלישי של די סטליון, Megan‏ (2024).
השיר הגיע למקום הראשון במצעד שירי העולם הדיגיטליים.
רקע וכתיבה

"Mamushi" פורסם בהתחלה כרצועה מתוך אלבום האולפן השלישי של מייגן די סטליון, Megan, שיצא לאור ב-28 ביוני 2024. הוא זכה להצלחה בשל טרנד בטיקטוק, עם יותר מ-157,000 סרטונים שנעשו עם השיר עד יולי 9, 2024. בתגובה, מייגן פרסמה מספר סרטונים של עצמה בעקבות טרנד הריקוד, כולל אחד מהקוספלייים שלה בתור הדמות הראשית של סדרת האנימה "סיילור מון". ב-30 ביולי, השיר פורסם כסינגל רשמי ונשלח לרדיו אורבני, שם זכה להשמעות מרובות.
הצלחה מסחרית

"Mamushi" הופיע לראשונה במקום השישים-ושמונה במצעד הבילבורד הוט 100 בארצות הברית עם יותר מ-7.3 מיליון השמעות ו-1,000 הורדות דיגיטליות שנמכרו בשבוע הפתיחה שלו. הוא גם הופיע לראשונה במקום השמונה-עשר במצעד שירי הראפ ובמקום העשרים-ואחד במצעד שירי ה-R&B/היפ-הופ. הוא היה לכניסה הראשונה אי-פעם של צ'יבה בהוט 100. בשבוע העוקב, הוא דורג במקום הראשון במצעד שירי העולם הדיגיטליים והיה לראשון של השניים שהצליח לעשות זאת.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס הווידאו קליפים של MTV | 11 בספטמבר 2024 | הקליפ הטרנדי הטוב ביותר | זכייה |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  עולמי | בילבורד גלובל 200 | 29 |  |
|  אוסטרליה | מצעד הסינגלים האוסטרלי | 89 |  |
|  אוסטרליה | מצעד שירי ההיפ הופ/R&B | 21 |  |
|  ארצות הברית | בילבורד הוט 100 | 36 |  |
|  ארצות הברית | מצעד שירי ה-R&B/היפ-הופ | 7 |  |
|  ארצות הברית | מצעד שירי העולם הדיגיטליים | 1 |  |
|  הודו | IMI | 14 |  |
|  הממלכה המאוחדת | מצעד הסינגלים הבריטי | 89 |  |
|  הפיליפינים | בילבורד הפיליפינים | 74 |  |
|  יפן | המצעד הבין-לאומי | 5 |  |
|  מלזיה | RIM | 13 |  |
|  מלזיה | המצעד הבין-לאומי | 18 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 18 |  |
|  קנדה | קנדה הוט 100 | 57 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B/היפ-הופ | 44 |  |
|  ארצות הברית | מצעד שירי ה-R&B/היפ-הופ – דיגיטלי | 23 |  |
|  ארצות הברית | מצעד שירי ה-R&B/היפ-הופ – סטרימינג | 41 |  |
|  ארצות הברית | מצעד שירי הראפ | 33 |  |
|  ארצות הברית | מצעד השירים הקצביים | 48 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 30 ביולי 2024 | סטרימינג • הורדה דיגיטלית | הוט גירל • האחים וורנר |  |